**Ministru kabineta noteikumu projekta „Grozījumi Ministru kabineta 2014.gada 22.jūlija noteikumos Nr.420 „Liellopu, cūku, aitu, kazu un zirgu vaislinieku, to spermas, olšūnu un embriju sertifikācijas kārtība”” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ciltsdarba un dzīvnieku audzēšanas likuma 7.panta otrās daļas 5. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd ir spēkā Ministru kabineta 2014.gada 22.jūlija noteikumi Nr.420 “Liellopu, cūku, aitu, kazu un zirgu vaislinieku, to spermas, olšūnu un embriju sertifikācijas kārtība”” (turpmāk – noteikumi Nr.420).  Ministru kabineta noteikumu projekts „Grozījumi Ministru kabineta 2014.gada 22.jūlija noteikumos Nr.420 „Liellopu, cūku, aitu, kazu un zirgu vaislinieku, to spermas, olšūnu un embriju sertifikācijas kārtība”” (turpmāk – noteikumu projekts) sagatavots, lai precizētu liellopu, cūku, aitu, kazu un zirgu vaislinieku, to spermas, olšūnu un embriju uzskaites kārtību, kā arī saskaņā ar noteikumiem Nr.420 liellopu, cūku, aitu, kazu un zirgu vaislinieku (turpmāk – vaislinieks) un to spermas, olšūnu un embriju (turpmāk – vaislas materiāls) izmantošanai izsniegtā sertifikāta derīguma termiņu, nosakot to uz nenoteiktu laiku tiem vaisliniekiem un vaislas materiālam, kura ciltsvērtības rādītāji atbilst ciltsdarba programmā noteiktajiem. Šķirnes lauksaimniecības dzīvnieku audzētāju organizācija (turpmāk – organizācija) vaislinieka un vaislas materiāla izmantošanas laikā novērtēs tā ciltsvērtību un, ja vaislinieka un vaislas materiāla ciltsvērtības rādītāji pasliktināsies un neatbildīs ciltsdarba programmā noteiktajiem, pieņems lēmumu par turpmāko vaislinieka un vaislas materiāla izmantošanu vai neizmantošanu. Organizācija būs tiesīga pieņemt lēmumu par izsniegto sertifikātu anulēšanu, ja vaislinieka vai vaislas materiāla izmantošanas laikā tiks konstatētas neatbilstības noteikumos Nr.420 vai noteikumu projekta minētajām prasībām, piemēram, vaislinieka vai vaislas materiāla ciltsvērtības rādītāji vairs neatbildīs ciltsdarba programmā noteiktajiem, vai vaislinieka un vaislas ganāmpulkā nebūs izpildīti dzīvnieku infekcijas slimību valsts uzraudzības plānā noteiktie obligātie pasākumi.Informācija par izmantošanai sertificētajiem vaisliniekiem un vaislas materiālu tiks uzskaitīta, izmantojot Lauksaimniecības datu centra datubāzi. Noteikumu projekts paredz:  1) iespēju organizācijām pagarināt uz nenoteiktu laiku vaislinieka un vaislas materiāla izmantošanai izsniegto sertifikātu derīguma termiņu;  2) tiesības organizācijām vaislinieka un vaislas materiāla izmantošanas laikā pieņemt lēmumu par turpmāko vaislinieka un vaislas materiāla izmantošanu vai neizmantošanu ciltsdarbā, ja tā ciltsvērtības rādītāji pasliktinās un neatbilst ciltsdarba programmā noteiktajiem;  3) sertificēto vaislinieku un vaislas materiāla uzskaites kārtību, izmantojot Lauksaimniecības datu centra datubāzi. |
| 3. | Projekta izstrādē iesaistītās institūcijas | Zemkopības ministrija un Lauksaimniecības datu centrs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz liellopu, zirgu, cūku, aitu, kazu vaislinieku un vaislas materiāla īpašniekiem un šķirnes lauksaimniecības dzīvnieku audzētāju organizācijām, kas izstrādā, apstiprina un īsteno liellopu, zirgu, cūku, aitu, kazu ciltsdarba programmas. Šobrīd valstī ir 10 šādu attiecīgo sugu šķirnes lauksaimniecības dzīvnieku audzētāju organizāciju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums sabiedrības grupām un institūcijām nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekta izstrādē tika iesaistīti šķirnes lauksaimniecības dzīvnieku audzētāju organizāciju, Lauksaimniecības datu centra, kā arī ciltsdarba un mākslīgās apsēklošanas staciju speciālisti. |
| 3. | Sabiedrības līdzdalības rezultāti | Šķirnes lauksaimniecības dzīvnieku audzētāju organizāciju, Lauksaimniecības datu centra un ciltsdarba un mākslīgās apsēklošanas staciju speciālistu izteiktie priekšlikumi daļēji ir ņemti vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar noteikumu projektu pārvaldes funkcijas institūcijām netiek mainītas.  Noteikumu projekta izpildei nav nepieciešams izveidot jaunas institūcijas |
| 3. | Cita informācija | Nav. |

Zemkopības ministra p.i. –

labklājības ministrs U.Augulis

06.02.2015. 10:01

635

A.Želtkovska

67027379, Anna.Zeltkovska@zm.gov.lv